החפרפרת (מיני-סדרה)

החפרפרת (במקור "פחח, חייט, חייל, מרגל", ) היא דרמה לטלוויזיה בת שבעה חלקים משנת 1979 בהפקת ה-BBC ובבימויו של ג'ון אירווין. המיני-סדרה היא עיבוד לספר "החפרפרת" באותו שם מאת ג'ון לה קארה שיצא לאור בשנת 1974. בסדרה מככבים אלק גינס, איאן ריצ'רדסון, מייקל ג'ייסטון, אנתוני בייט, איאן באנן, ג'ורג' סיוול ומייקל אולדרידג'. השידור הראשון בבריטניה היה מ-10 בספטמבר עד 22 באוקטובר 1979, ובארצות הברית שודרה הסדרה החל מ-29 בספטמבר 1980.

בארצות הברית הושמטו סצנות אחדות והסדרה קוצרה לשישה חלקים. היו גם שינויים ברצף העלילה. בסדרה המקורית סמיילי מבקר את קוני זאקס לפני שפיטר גווילאם פורץ ל"כיכר", ואילו בגרסה האמריקנית הפכו את הסדר בהתאם להתרחשויות ברומן.

תקציר עלילה
ג'ורג' סמיילי (אלק גינס) סגן ראש שירות הביון הבריטי (SIS) נאלץ לפרוש מעבודתו בעקבות "מבצע הוכחה", משימת ריגול כושלת בצ'כוסלובקיה. הסוכן הוותיק ג'ים פרידו (איאן בנן) נשלח לפראג כדי לפגוש גנרל צ'כי, שלו פרטים מזהים על מרגל סובייטי השתול בדרגים הגבוהים ביותר של שירות הביון הבריטי, הידוע בשם "הכיכר" והשוכן בכיכר קיימברידג' שבלונדון.

המשימה נכשלה ופרידו שנורה בכתפו, נלכד, ומעונה קשות על ידי הסובייטים. ראש השירות, הידוע רק בשם "קונטרול", מסולק במהרה ובמקומו מתמנה פרסי אלליין (אולדרידג'). לאובססיה של "קונטרול" לגבי החפרפרת הסובייטית אין שותפים בקרב אנשי "הכיכר". נהפוך הוא, הבריטים מאמינים שסוכן משלהם פועל ב"מרכז המוסקובאי", ומעביר להם מידע סודי ביותר במבצע ששם הקוד שלו הוא "מבצע כישוף".

החששות לגבי החפרפרת מתעוררים שוב כשסוכן בשם ריקי טאר שנעלם בפורטוגל, חוזר לאנגליה עם ראיות חדשות המגבות את התאוריה של קונטרול, אבל זהותו של האיש אינה ידועה. קונטרול צמצם את רשימת החשודים לארבעה – רוי בלאנד, טובי אסטרהאזה, ביל היידון ופרסי אלליין – שלכולם תפקידים בכירים בכיכר. מכיוון שלמרגל הסובייטי הסמוי יש השפעה ניכרת בכיכר, הבריטים אינם יכולים לסמוך על אנשי השירות בחשיפת החפרפרת, ואפילו לדעת על עצם החקירה. במקום זאת נקרא סמיילי לפתוח בחקירה ולגלות את החפרפרת.

בהנחייתו של אוליבר לאקון, תת-שר לענייני מודיעין, מתחיל סמיילי לחקור בחשאי את האירועים של "מבצע הוכחה", שלדעתו יובילו אותו לזיהוי החפרפרת, ששם הקוד שלה הוא "ג'רלד". בעזרתו של בן החסות שלו, גווילאם, חושף סמיילי מזימה מחוכמת וגם מעשה של בגידה במולדת, בשירות ובחברים.

צוות השחקנים

הפקה
לפני תחילת הצילומים ביקש אלק גינס מג'ון לה קארה להציג אותו בפני מרגל אמיתי שיסייע לו בהכנות לתפקיד. לה קארה הזמין את גינס לארוחה עם סר מוריס אולדפילד  שהיה ראש שירות הביון בשנים 1973 עד 1978. במהלך הארוחה בחן גינס בדקדקנות את התנועות והגינונים של סר מוריס, כדי להשתמש בהם בהופעתו.

אתרי הצילומים של הסדרה היו בגלאזגו שבסקוטלנד, אוניברסיטת אוקספורד באוקספורדשייר, בבית הספר "ברדון" במחוז גלוסטרשייר (שם מלמד הדמות ג'ים פרידו), ובעיר לונדון.

מוזיקה
המוזיקה המלווה את רשימת הקרדיטים בסיום כל פרק היא עיבוד של "נונק דימיטיס" ("אדוני, עתה הרשה לעבדך למות בשלום") מתוך סידור התפילה הכללי. את הלחן כתב ג'פרי בורגון  לעוגב, לחצוצרה ולקול טרבל . בורגון זכה בפרס איבור נובלו לשנת 1979 על לחן זה. השיר דורג בין עשרת הגדולים במצעד הסינגלים הבריטי.

פרסים
שנהפרסמועמדותתוצאה1980פרס באפט"א לטלוויזיה לשחקן הטוב ביותראלק גינס1980פרס באפט"א לטלוויזיה לצלם הטוב ביותרטוני פירס-רוברטס1980פרס באפט"א לטלוויזיה לשחקנית הטובה ביותרבריל ריד1980פרס באפט"א לטלוויזיה לעיצוב התלבושות הטוב ביותרג'ויס מורטלוק1980פרס באפט"א לטלוויזיה לעיצוב הטוב ביותראוסטן ספריגס1980פרס באפט"א לטלוויזיה לסדרת הדרמה הטובה ביותרג'ונתן פאוול וג'ון אירבינג1980פרס באפט"א לטלוויזיה לסאונד הטוב ביותרמלקולם וברלי1980פרס באפט"א לטלוויזיה לעיצוב גרפי הטוב ביותרדאגלס בורד1980פרס באפט"א לטלוויזיה לעריכה הטובה ביותרכריס וימבל & קלייר דאגלס1980פרס Broadcasting Press Guild לשחקן הטוב ביותראלק גינס1980פרס Broadcasting Press Guild לסדרת הדרמה הטובה ביותר1981פרס אמי לבידור בפריים טיים למיני-סדרהז'אק ונצה (מפיק בפועל), ג'ונתן פאוול (מפיק) וסמואל פול (מפיק הסדרה)

ראו גם
 החפרפרת - עיבוד קולנועי לרומן משנת 2011

קישורים חיצוניים

הערות שוליים

קטגוריה:ג'ון לה קארה
קטגוריה:זוכי פרס באפט"א: סדרות
קטגוריה:מכון הסרטים הבריטי: מאה תוכניות הטלוויזיה הבריטיות הטובות ביותר
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1970
קטגוריה:סרטים מבוססי ספרים